วิเคราะห์ตลาดภาคบ่าย – บล.เอเอสแอล
ภาครวมตลาดภาคเช้าSET Index ปิดภาคเช้า 1,698.45 จุด (-4. …
10 พ.ย. 2560

ภาครวมตลาดภาคเช้าSET Index ปิดภาคเช้า 1,698.45 จุด (-4.58 จุด, -0.27%) กรอบ 1,704-1,692 จุด มูลค่าการซื้อขาย 28,058.36 ลบ. เรียงลำดับมูลค่าการซื้อขายรายกลุ่ม SERVICE RESOURC ENERG PROPCON COMM FINCIAL INDUS TECH ตามลำดับ.ตลาดภูมิภาค [ChinaA50, +0.55%] [Hang Seng, +0.15%] [Nikkei225, -0.88%] [KOSPI, -0.27%] [TAIEX, -0.23%]
[ติดตาม]
– ดุลการค้าเดือนก.ย อังกฤษ 16.30 น.
– การผลิตภาคอุตสาหกรรมเดือนก.ย. อังกฤษ 16.30 น.
– ความเชื่อมั่นผู้บริโภคเดือนพ.ย.จากมหาวิทยาลัยมิชิแกน สหรัฐ 22.00 น.
Source : Investing.com
พาณิชย์ ร่วมลงนามความตกลงการค้าเสรีอาเซียน-ฮ่องกงในช่วงประชุมสุดยอดอาเซียน หวังเป็นประตูการค้าสู่ตลาดทั่วโลก
ล่าสุดสภานิติบัญญัติแห่งชาติได้ลงมติเห็นชอบความตกลงการค้าเสรีอาเซียน – ฮ่องกง (ASEAN-Hong Kong Free Trade Agreement: AHKFTA) และความตกลงด้านการลงทุนระหว่างอาเซียน-ฮ่องกง (ASEAN-Hong Kong Investment Agreement: AHKIA) ซึ่งกระทรวงพาณิชย์ โดยกรมเจรจาการค้าระหว่างประเทศ ได้จัดสัมมนาประชาพิจารณ์ความตกลงดังกล่าวแล้ว ซึ่งผู้มีส่วนได้ส่วนเสียจากทุกภาคส่วนได้รับทราบสาระสำคัญของความตกลงฯ และไม่ขัดข้องต่อการลงนามในความตกลงทั้งสองฉบับ สำหรับไทยจะได้รับประโยชน์ในเชิงยุทธศาสตร์จากความตกลง AHKFTA โดยการใช้ฮ่องกงเป็นประตูการค้าสู่ตลาดใหญ่อย่างจีนและตลาดอื่นๆ ทั่วโลก เช่น สหรัฐอเมริกา อินเดีย ญี่ปุ่น และสหราชอาณาจักร เป็นต้น และยกระดับด้านการค้าบริการ และเพิ่มโอกาสเข้าถึงแหล่งทุน โดยเฉพาะการเชื่อมโยงโครงการระเบียงเขตเศรษฐกิจภาคตะวันออก (Eastern Economic Corridor: EEC) ของไทยกับนโยบาย “หนึ่งแถบ หนึ่งเส้นทาง” (Belt and Road Initiative) ของจีน และเขตเศรษฐกิจใหม่ (ฮ่องกง มาเก๊า และมณฑลกว้างตุ้ง) หรือ Greater Bay Area ของฮ่องกง (Source : IQ สำนักข่าวอินโฟเควสท์)
IMPACT (+) IVL PTT U ADVANC LH PTTEP SCB MTLS TTW GLOBAL SAWAD TFG JAS SCCC VNT BANPU
IMPACT (-) KBANK TOP CPALL HMPRO AOT MINT CPN SCC DTAC BH CPF WORK BBL BLA TRUE TOA KTB
แนวโน้มตลาดและหุ้นเทคนิคที่น่าสนใจ
SET Index
SET สร้างจุดต่ำใหม่ แนวรับ 1,692-1,690
SET INDEX ปรับตัวลงต่อเนื่องด้วยการสร้างจุดต่ำกว่าที่ 1,692.70 ซึ่งเป็นการปิดGAPแนวรับก่อยหน้า ปริมาณการซื้อขายปานกลาง โดยแนวรับภาคบ่าย 1,692-1,690 เป็นจุดพิจารณาหลัก ยืนมั่นคงมีโอกาสสร้างกรอบแกว่งตัว แนวต้าน 1,700/1,710
TAEM
ทดสอบยืนเหนือ SMA 5 วัน
TEAM แท่งเทียนแกว่งตัวตาม SMA5 วัน ระหว่างวันได้ทดสอบการยืนเหนือ SMA 5 วัน หากผ่านยืนมั่นคงจะถือเป็นสัญญาณการกลับตัวเป็นขาขึ้น ขณะที่สัญญาณเทคนิคมีโอกาสกลับตัวขึ้นเช่นกัน แนวรับ 1.61 / 1.49 แนวต้าน 1.78 / 1.92 ตัดขาดทุนหากราคาต่ำกว่า 1.45
NOK
ปรับตัวขึ้นยืนเหนือ SMA5 วันได้
NOK แท่งเทียนเรียงตัวในขาขึ้น และสามารถยืนเหนือ SMA5 วันได้ พร้อมกับปริมาณการซื้อขายที่เพิ่มขึ้นจากวันก่อน ขณะที่ Slow sto ตัดขึ้นเป็นบวก ระยะสั้น แนวรับ ไม่ควรต่ำกว่า 3.36 / 3.26 แนวต้าน 3.60 / 3.76 ตัดขาดทุนหากราคาต่ำกว่า 3.24